lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl la en es lv lv lv lv lv lv lv lv lv lv lv lv lv lv lv lv pl lv lv lv lv lv lv lv la lt lt lv lv cs en de fr cs en de fr cs fi de fr cs en de de cs lv fr de cs sv de sv da en de en cs en fr nb cs en ja fr cs lv de fr cs de de en cs lv de fr cs tr de en cs hu de sv nl fr id es lv lv lv lv lv lv lv lv nl lv lt lv en nl gl lv lv lv lv lv lv nl en lv nl en lv nl en lv nl en eo nl ja eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“FS Jelgava” atkārtoti uzvar “Rēzekne” (FOTO) – ZZ.lv
Vārda dienas svin: Monika, Zilgma, Zilga
Ruslans Antropovs - 22.08.2022 - 13:46
Futbola komanda “FS Jelgava” arī otrajā “Optibet” Nākotnes līgas čempionāta aplī pieveica pretiniekus no “Rēzekne” ar pirmā apļa līdzīgu rezultātu – 2:0 (1:0).
Jelgavnieku rindas šajā spēlē pastiprināja pieredzējušie futbolisti Raens Talbergs (agrāk spēlēja Virslīgas komandās – “Tukums”, “Metta”, “Ventspils”) un Staņislavs Pihockis (ar lielu pieredzi Latvijas un ārvalstu futbola klubos).
“Rēzeknes” sastāvs papildinājās ar trim japāņiem un diviem latviešu futbolistiem, ieskaitot Iļju Puhovu, kurš līdz pārējai spēlēja “Dali Dali” trešās līgas komandā “FS Jelgava-2”.
Neskatoties uz sastāva izmaiņām, “FS Jelgava” apliecināja savu līderu statusu un pārņēma bumbas kontroli no cīņas pirmajām minūtēm. Neskatoties uz pārliecinošu pārsvaru, jelgavniekiem ilgu laiku neizdevās gūt vārtus.
“Rēzeknes” futbolisti, kamēr vēl bija saglabājuši spēkus, trešdaļas vidū divreiz veica bīstamus pretuzbrukumus, kuri gan noslēdzās ar neprecīziem sitieniem garām Raivo Stūriņa sargātiem vārtiem (Raivo nesen pārgāja no “Riga FC” un šī bija viņa pirmā spēle jelgavnieku sastāvā).
Saturs turpināsies pēc reklāmas.
Skatītāji visu šo laiku aktīvi pieprasīja no jelgavniekiem gūt pirmos vārtus. 33. minūtē “FS Jelgava” kapteinis Andris Deklavs negaidīt no aptuveni 30 metru attāluma veica sitienu uz vārtiem. Bumba skāra pretinieka spēlētāja muguru, mainīja trajektoriju un ielidoja vārtos – 1:0.
“Dzirdēju, ka treneris no sānu līnijas mudināja sist uz vārtiem un es to arī izmēģināju,” – savu lēmumu par sitienu komentēja Andris.
Otrajā puslaikā “Rēzeknes” futbolisti kādu brīdi mēģināja veidot uzbrukumus, bet sastopoties ar pārliecinošu aizsardzību, zaudēja kontroli par bumbu. Vladislavam Žiham izdevās izrauties uzbrukumā un pārmest bumbu pār tālu iznākušajam vārtsargam Renātam Valteram, bet tā atsitās pret vārtu pārlikni.
Saturs turpināsies pēc reklāmas.
“Rēzekne” atbildēja ar ļoti bīstamu pretuzbrukumu, kuru pārliecinoši neitralizēja vārtsargs Raivo Stūriņš. No šī brīža bumbas kontrole pilnīgi pārgāja pie jelgavniekiem un bīstamas situācijas jau tika veidotas pie viesu vārtiem. Papildus tam, viesu spēlētājs Maksims Markušins neatļauti nogāza Žihu, saņēma sarkano kartīti un atstāja “Rēzekne” mazākumā.
“FS Jelgava” veidoja vārtu gūšanas momentus, bet tiesneši fiksēja aizmugures stāvokli vairākas reizes. Beidzot 74. minūtē Vladislavs Žihs no pretinieka soda laukuma kreisās malas eleganti iecēla bumbu uz laukuma centru, kur to vārtos ieraidīja Mārcis Peilāns – 2:0.
Mārcim šie ir desmitie čempionātā gūtie vārti, un turnīra rezultatīvāko spēlētāju pirmo vietu viņš dala ar Niku Dusalijevu (“Valmiera FC-2/VSS”) un Kristiānu Kaušeli (“FK Tukums 2000/TSS-2”).
Saturs turpināsies pēc reklāmas.
“FS Jelgava” turpina saglabāt “Optibet” Nākotnes līgas pirmo vietu par pieciem punktiem apsteidzot tuvāko pretinieku – “Riga FC-2” . Sešpadsmitās kārtas spēli jelgavnieki aizvadīs 26. augustā, dodoties uz izbraukum spēli pret “FK Tukums 2000/TSS-2”, kura turnīra tabulā ieņem desmito vietu.
“FS Jelgava” – “Rēzekne” 2:0 (1:0)
Vārti: Andris Deklavs (33’), Mārcis Peilāns (74’)
Saturs turpināsies pēc reklāmas.
“FS Jelgava”: Raivo Stūriņš (G), Agris Glaudāns, Dāvis Mārcis Valmiers (Rihards Bečers 70’), Nakano Ryotaro (Raens Tālbergs 63’), Andris Deklavs (C), Ralfs Šitjakovs (Kevins Cēsnieks 46’), Ralfs Maslovs (Staņislavs Pihockis 82’), Valērijs Redjko, Dāvis Vējkrīgers (Antons Aleksandrs Dresmanis 46’), Mārcis Peilāns, Vladislavs Žihs. Rezervisti: Edgars Andrejevs (G), Kristers Pantelejevs. Galvenais treneris: Ervīns Pērkons.
“Rēzekne”: Renāts Valters (G), Iļja Puhovs (Ņikita Jelagovs 57’), Armans Galajs (C), Shogo Umazume (Ronalds Jierkis 89’), Kaito Kumakura, Hayato Yamamoto (Anatolijs Istrankins 82’), Vladislavs Stivriņš, Dmitrijs Silovs (Patriks Pozņaks 11’), Vladislavs Troškovs, Antons Petrovs, Maksims Markušins. Rezervisti: Arvis Karačkovs, Aleksejs Maslobojevs, Gustavs Timofejevs. Galvenais treneris: Juris Kaņepe.
Brīdinājumi: Valērijs Redjko – Antons Petrovs, Maksims Markušins (61’ s.k.)
Saturs turpināsies pēc reklāmas.
Galvenais tiesnesis: Edgars Maļcevs
JSPS sezonas atklāšanas sacensībās krīt Jelgavas rekords (FOTO)
“Zemgale/LLU” piedzīvo zaudējumu Tamperē (VIDEO)
Pirmo reizi vēsturē Jelgavā aizvadīs UEFA Jaunatnes līgas spēli futbolā
Jelgavas čempioni skvošā pieaugušajiem – Jānis Plūme un Laura Gaigala
Izbraukumā jāiztur četras spēles piecās dienās
Džudo turnīrā Ādažos medaļas arī Sergeja Vasjkova audzēkņiem
Lai komentētu, jums jāpiesakās sistēmā.
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.